s

**KUVENDI**

**PROJEKTLIGJ**

**Nr.\_\_\_\_\_\_, datë\_\_\_\_\_.\_\_\_\_\_2021**

**PËR**

**DISA SHTESA DHE NDRYSHIME NË LIGJIN NR. 13/2015 “PËR POLICINË USHTARAKE NË FORCAT E ARMATOSURA TË REPUBLIKËS SË SHQIPËRISË”**

Në mbështetje të neneve 78 dhe 83, pika 1, të Kushtetutës së Republikës së Shqipërisë, me propozim të Këshillit të Ministrave,

**KUVENDI**

**I REPUBLIKËS SË SHQIPËRISË**

**V E N D O S I:**

Në ligjin nr. 13/2015 “Për Policinë Ushtarake në Forcat e Armatosura të Republikës së Shqipërisë, të bëhen këto ndryshime dhe shtesa:

**Neni 1**

Në nenin 3, pas fjalës “shërbim”, të shtohet fjala “stërvitje...”.

**Neni 2**

Në nenin 4, pas fjalës “specializuar”, të shtohen fjalët “për veprimet policore...”.

**Neni 3**

Në nenin 7, pas togfjalëshit “me veprimet e tyre...”, të shtohet togfjalëshi “ose mosveprimet e tyre...”**.**

**Neni 4**

Në pikën 4, të nenit 10, emërtimi “...grada...” zëvendësohet me emërtimin “...funksionet...”.

**Neni 5**

Në pikën 3, të nenit 18, fjalët “...me udhëzim të përbashkët të Ministrit të Mbrojtjes dhe Prokurorit të Përgjithshëm...” zëvendësohen me fjalët “...me udhëzim të ministrit të Mbrojtjes...”

**Neni 6**

Në pikën 3, të nenit 20, fjalët “miratohen me udhëzim të përbashkët të Ministrit të Mbrojtjes dhe Prokurorit të Përgjithshëm” zëvendësohen me fjalët “... me udhëzim të ministrit të Mbrojtjes”.

**Neni 7**

Pas germës “c”, të nenit 21, të shtohet germa “ç”, me këtë përmbajtje

“ç) për të dhënë deklarime rreth rrethanave të ngjarjes.”

**Neni 8**

Në germën “b”, të pikës 1, të nenit 29, pas fjalës “të ndaluar”, të shtohet togfjalëshi “plotëson në sistemin përkatës të Policisë së Shtetit.”

**Neni 9**

Në germën “f”, të nenit 33, fjalët “mbron pronën shtetërore në administrim dhe përdorim të Forcave të Armatosura të Republikës së Shqipërisë nga veprimtari të kundërligjshme” zëvendësohen me fjalët “mbështet mbrojtjen e pronës dhe pasurisë shtetërore në administrim dhe përdorim të Ministrisë së Mbrojtjes dhe të Forcave të Armatosura të Republikës së Shqipërisë nga veprimtari të kundërligjshme”.

**Neni 10**

Në germën “k”, të nenit 33, shtohet fjalia “lista e personave dhe funksioneve që gëzojnë të drejtën e shoqërimit dhe sigurimit nga Policia Ushtarake, përcaktohet me urdhër të shefit të Shtabit të Përgjithshëm të Forcave të Armatosura”.

**Neni 11**

Germa “n”, e nenit 33, ndryshon dhe bëhet:

“n) kontrollon masat parandaluese, jep asistencë teknike dhe ndërhyn për forcimin e masave dhe zbatimin e legjislacionit në fuqi për mbrojtjen nga zjarri”.

**Neni 12**

Pas pikës 3, të nenit 36, shtohet pika 4, me këtë përmbajtje:

“4. Policia Ushtarake nuk mund të japë informacion për çështje në hetim gjatë fazës së hetimeve paraprake për procedimet penale të regjistruara në prokuroritë përkatëse, sipas kodit të procedurës penale .”

**Neni 13**

Pika 1, e nenit 39, ndryshon dhe bëhet:

“1. Gjatë përmbushjes së detyrave të caktuara me ligj, punonjësi i Policisë Ushtarake zbaton rregulloren e brendshme të Policisë Ushtarake, të miratuar me urdhër të ministrit të Mbrojtjes.”

**Neni 14**

Në pikën 3, të nenit 41, fjalët “...në masën e gjysmës së pagës mujore” ndryshohen dhe bëhen “në masën e një page mujore...”.

**Neni 15**

Ky ligj hyn në fuqi pas botimit në Fletoren Zyrtare.

**KRYETARI**

**Lindita Nikolla**